hu hu hu fa hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu cs da hu hu hu hu hu hu cs cs da hu hu hu hu hu hu hu hu hu hu cs cs da hu hu hu hu hu hu hu hu hu cs cs da hu hu hu hu hu hu hu hu hu cs cs da hu hu hu hu hu hu hu hu hu en cs da hu hu hu hu hu hu hu hu hu hu hu cs cs da hu hu hu hu hu hu hu hu cs cs da hu hu hu hu hu hu hu hu hu cs cs da hu hu hu hu hu hu hu hu hu cs cs da hu hu hu hu hu hu hu hu hu cs cs da hu hu hu hu hu hu hu hu cs cs da hu
HunNor  -  Magyarok Norvégiában: Hadifogoly-emlékek - pályázat
Hírforrás - email listák - sárga oldal - GY.I.K.
A XX. század egyik nagy csapása a magyarságra a világháborúkat követő hadifogság. Százezrek szenvedték el, katonák és civilek (malenkij robot).
Minden hadifogoly emlékei egyediek. Egynek története, elbeszélése a másikét nem helyettesítheti. Ezek összegyűjtése a pályázat célja (természetszerűleg a határon túli magyarságéi is). Várunk tehát minden magyar hadifogoly visszaemlékezést, elsősorban az eddig még nem közölteket.
A pályázat során külön hangsúlyt kapnak a nyugati (amerikai, francia, angol) hadifogságról szóló emlékezések, mert ezekről még kevesebbet lehet tudni.
Három kategóriában várjuk az emlékezéseket:
Eredeti feljegyzések, naplók, melyek a fogság alatt születtek és máig megőrződtek. Ide tartoznak elhurcolásuk közben küldött (pl. vonatból kidobott) levelek.
A volt hadifogoly későbbi feljegyzése, emlékirata. Nagy értéket jelent, ha hangfelvétel vagy film őrzi a visszaemlékezését.
Sokan – bár sosem írták le – családjukban sokszor elmondták emlékeiket. A pályázat harmadik kategóriájában e mások (pl. családtagok) által megőrzött történeteket várjuk, akik jó emlékezőtehetséggel az eredeti elbeszélést hűen leírták.
A visszaemlékezés eredeti kézirata akár fénymásolatban, akár elektronikus másolatban (fénykép, szkennelés), akár eredetiben is beküldhető. Hang- és filmfelvételt is szívesen fogadunk. Ha a másolatkészítés gondot jelent, kérjük, keressenek minket egyeztetés céljából alábbi címeinken. Kérjük beküldeni a volt hadifogoly rövid életrajzát s lehetőleg róla közvetlen a fogság előtt vagy után készült fényképet (lehetőleg digitális formában, ebben tudunk segíteni).
A visszaemlékezéseket, melyek a kiírási feltételeknek megfelelnek, kötetben jelentetjük meg, rövid életrajz kíséretében. A könyvből tiszteletpéldányt adunk minden beküldőnek, reményeink szerint többet. Másfelől a visszaemlékezésekből színházi est készül, melyet a könyvbemutató alkalmával állítunk először színpadra.
Leadási határidő: 2016. november 30.
A pályázatról bővebben honlapunkon: www.orszagut.comze.com (’Kiírt pályázataink’ fül)
Levelezési cím (visszaemlékezések leadására): Kondorosy Szabolcs (Országút Társulat), Budapest, 1024, Margit körút 5/b.
Email (kérdések esetén vagy a visszaemlékezések beküldésére): orszagut.palyazat@gmail.com
Bejegyezte: HunNor dátum: 21:58
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Újabb bejegyzés Régebbi bejegyzés Főoldal
Képablak téma. Üzemeltető: Blogger.